ปวดท้องเกร็งแข็ง ถ่ายเป็นเลือดมีกลิ่นเหม็น บางครั้งเป็นมูกปนอุจจาระ เวลาถ่ายปวดท้อง ไม่เจ็บทวารหนัก อ่อนเพลีย เบื่ออาหาร เวลาปวด หายใจไม่เต็ม เวียนศรีษะ จะเป็นทุกๆ 2-3เดือน ทำงานเกี่ยวกับสารเคมีมา 4 ปี
สวัสดีค่ะ การถ่ายมีมูกเลือดปนนั้นอาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้ ในบางกรณีอาจไม่มีอาการเจ็บปวด-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อหรือเนื้องอกในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการทำงานเกี่ยวกับสารเคมีคงต้องดูว่าเป็นสารเคมีชนิดใด อาจจะไม่ได้มีผลกับการเกิดเนื้องอกในลำไส้ใหญ่โดยตรงแนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องตรวจเลือดในอุจจาระและส่องกล้องทางเดินอาหารร่วมด้วยค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป